ТАБИЯТ ТААНУУ – ГЕОГРАФИЯ ФАКУЛЬТЕТИНИН
2024–2025-ОКУУ ЖЫЛЫНДАГЫ ОКУУ-УСУЛДУК ИШТЕРИ БОЮНЧА АТКАРЫЛГАН ИШ-ЧАРАЛАР
2024-окуу жылынын 10-октябрында факультетте “Климаттын өзгөрүүсү” деген аталыштагы тегерек стол өткөрүлүп, профессордук-окутуучулук курам жана студенттер, магистранттар активдүү катышышты. 

Ушул  эле жылдын октябрь айында Музыкалык-педагогикалык факультеттин, Гуманитардык факультеттин студенттери жана университеттин жалпы профессордук-окутуучулук курамы үчүн кафедра башчысы, х.и.к., проф. А.У. Бабеков «Тоолордун проблемалары жана климаттын өзгөрүшү» жана «Климаттын өзгөрүшүнө жана туруктуу өнүгүүгө адаптация» темаларында слайддык материалдарды пайдалануу менен, көргөзмөлүү  илимий баяндамаларды жасады.
           
2024-жылдын 21-октябрында мобилдүүлүк программасына ылайык Жогорку билим берүүнү интеграциялоо боюнча кызматташуунун алкагында Б.Сыдыков атындагы Кыргыз-Өзбек Эл аралык университетинде А.Абжапарова конок лекция окуп келди.


	14-ноябрда окуу жайда “Эл аралык аккредитация билим берүүнүн сапатын камсыз кылуунун негизги механизми” (НААР) аталышындагы семинар болуп өтүп,  окутуучулар катышып, сертификаттарга ээ болушту.
                                    
Факультеттин профессордук-окутуучулук курамы билим берүү процессинде студенттердин кызыгуусун арттыруу үчүн виртуалдык лабораторияларды колдонуп сабак өтүшөт. Алар биологиялык процесстерди моделдештирүү аркылуу эксперименттерди коопсуз шартта жүргүзүүгө шарт түзүшөт.
 	Санариптик симуляторлордун жардамы менен химия сабагында реакциялардын жүрүшүн анализдөөнү үйрөнүшөт.
          Ал эми география сабагында аймактык маалыматтарды талдап, практикалык анализдерди жүргүзүшөт.

	Жыл башында факультетте студенттерге сапаттуу билим берүү максатында “Мен күткөн сабак” аталышындагы конкурстук сабак өтүү жарыяланып, бир топ окутуучулар катышышты. Жылдын жыйынтыгында эң жакшы өтүлгөн лекциялык, лабораториялык сабактар белгиленип, атайын сыйлыктар менен сыйланды. 2024-жылдын 26-ноябрында Биология, химия жана жаратылышты пайдалануу кафедрасынын доценти Г.К. Омуралиева биология адистигинин 2-курсунун студенттерине Омурткалуулардын зоологиясы предметинен “Сөөктүү балыктардын морфологиясы жана анатомиясы” деген темада мыкты лабораториялык сабак өттү. Б.и.к., доцент Г.М.Долонова Биологияны окутуунун усулу предметинен “Окутуудагы билимдик жана компетенттүүлүк мамилелер” деген темада жогорку деңгээлде сабак өтүп берди.  
                       
	28-ноябрда аккредитациянын талабына ылайык факультетте иш берүүчүлөр, ата-энелер жана бүтүрүүчүлөр менен жолугушуу өткөрүлдү.
          
[bookmark: _Hlk187105082]	29-ноябрда ОшМУнун медицина факультетинин профессору, м.и.д. С.Т.Шатманов биология, химия адистигинин студенттерине жана профессордук-окутуучулук курамына конок лекциясын окуду.
 	Ошондой эле, 6-декабрда Россиянын Ярослав мамлекеттик педагогикалык университетинин доценти, г.и.к.,  Т.Ю.Кондакова “Табигый жана маданий мурастарды изилдөө жана сактоо боюнча аймактык ыкмалар (Россия жана Кыргызстан)” аталышында жалпы факультеттин окутуучуларына жана студенттерине конок лекция окуду.
               
	11-декабрь күнү Эл аралык Тоолор күнүнө карата факультетте “Тоо экосистемаларынын глобалдык маселелери” деген темадагы тегерек стол уюштурулду. Анда “Табигый илимдер” кафедрасынын башчысы А.С.Куйчиев “Кыргызстандын мөңгүлөрүнүн азыркы абалы”, С.Токтобаева “Кара-Кулжа бассейниндеги экзодинамикалык кыймылдарга мөңгүлөрдүн тийгизген таасири”,“Биология, химия жана жаратылышты пайдалануу” кафедрасынын окутуучулары: Г.Сагынбаева “Кыргызстандагы тоо өсүмдүктөрү жана алардын корголушу”, А.Абжапарова, “ Климаттын өзгөрүүсүнүн тоо экосистемаларына тийгизген таасири”, Т.Маматеминова “Павлония дарагын өстүрүүнү практикалоо” деген темаларда баяндамаларды жасашты. 
               
12-февралда факультетте конок лекция өтүлдү. Анда Россия федерациясынан Кыргыз республикасына волонтер катары келип эмгектенип жаткан Почаева Наталия Джумаевна “Сетевые проекты как эффективное средство повышения мотивации к изучению предметов естественно-научного цикла” деген аталыштагы лекция окуду. Факультеттин профессордук окутуучулук курамы толук катышышты. 


23-апрель күнү Өзбекистан Республикасынын Самарканд мамлекеттик университетинин окумуштуулары тарабынан факультеттин студенттерине “Самарканд – туризмдин мекени” аттуу конок лекция өтүлдү.
 2025-жылдын 18-апрель күнү Табият таануу-география факультетинин окуу-усулдук кенеши тарабынан атайын семинар уюштурулуп, бул семинарды Университеттин бүтүрүүчүсү, химия мугалими, Улуттук тренер Исамидин кызы Айгуль "PISA  компетенцияларын калыптандыруу аркылуу окуучулардын табигый илимий сабаттуулугун жогорулатуу жана Сингапур методикасынын негизинде PISA баалоосуна даярдоо боюнча  Эл аралык методикаларды окутуу" аталышында өткөрдү. Ага факультеттин жалпы жамааты активдуу катышты.

